తాలిబన్ ప్రభుత్వం కూలిపోయిన 2001 తర్వాతి నుంచి ఇప్పటి వరకు రెండుసార్లు మాత్రమే అఫ్గనిస్తాన్ లో ఎన్నికలు జరిగాయి. ఇప్పుడు మూడోసారి జరగబోతున్నాయి. 2015లో జరగవలసిన ఈ ఎన్నికలు వాయిదాలు పడి పడి చిట్టచివరికి ఇప్పుడు జరుగుతున్నాయి. తాలిబన్ సాయుధ దళాల దాడులు ఇంకా కొనసాగుతున్న అఫ్గనిస్తాన్ లో ఎన్నికలు శాంతియుతంగా నిర్వహించడానికి ప్రభుత్వం చాలా ప్రయత్నాలు చేస్తోంది. కాని “ఈ ఎన్నికలు బోగస్ ఎన్నికలని, జరగనీయమ”ని తాలిబాన్లు ప్రకటించారు. ఇప్పుడు జరుగుతున్న ఎన్నికలు దిగువసభకు జరిగే ఎన్నికలు. ఇందులో 250 స్థానాలున్నాయి. వాటిలో 10 స్థానాలు సంచారతెగలకు రిజర్వు చేశారు. ఒక స్థానం హిందువులకు, ఒక స్థానం సిక్కులకు రిజర్వు చేశారు. ఆఫ్ఘానిస్తాన్ లో సైతం మైనారిటీలకు మతపరమైన రిజర్వేషన్లు ఉండడం సంతోషించదగ్గ విషయం. మరో 68 స్థానాలు మహిళలకు రిజర్వు అయ్యాయి. మొత్తం 2565 మంది అభ్యర్థులు రంగంలో ఉన్నారు. ఇందులో 417 మంది మహిళలు. ఇందులో రెజిస్టర్ అయిన రాజకీయ పక్షాల తరఫున పోటీ చేస్తున్నది కేవలం 205 మంది మాత్రమే. మిగిలిన వారు స్వతంత్ర్య అభ్యర్థులు. సలాహుద్దీన్ రబ్బానీ నాయకత్వంలోని జమాఅతె ఇస్లామీ, ముహమద్ ముహాఖిక్ నాయకత్వంలోని పీపుల్స్ ఇస్లామిక్ యూనిటీ ఆఫ్ ఆఫ్గనిస్తాన్, కరీం ఖలీలీ నాయకత్వంలోని హిజ్బె వహదతె ఇస్లామీ, సిబ్ఘతుల్లాహ్ సంజార్ నాయకత్వంలోని హిజ్బె జమ్హూరీ అఫ్గనిస్తాన్, అబ్దుల్ రషీద్ దోస్తుం నాయకత్వంలోని జుంబిషె మిల్లి ఇస్లామీ, గుల్బుద్దీన్ హిక్మత్యార్ పార్టీ హిజ్బె ఇస్లామీ రంగంలో ఉన్నాయి. హింసాకాండ కొనసాగినా ఎన్నికలు నిర్వహించగలమన్న సందేశాన్ని అఫ్గనిస్తాన్ ప్రభుత్వం తాలిబాన్లకు ఇవ్వాలనుకుంటోంది. తాలిబాన్లు చర్చలకు దిగివచ్చేలా ఇది ఉపయోగపడుతుందని భావిస్తున్నారు.
taliban prabhutvam koolipoyina 2001 tarvaati nunchi ippati varaku rendusaarlu matrame afghanistan loo ennikalu jarigai. ippudu moodosari jaragabotunnayi. 2015loo jaragavalasina ee ennikalu vaayidaalu padi padi chittachivariki ippudu jarugutunnaayi. taliban saayudha dalaala daadulu inka konasaagutunna afghanistan loo ennikalu saantiyutamgaa nirvahinchadaaniki prabhutvam chala prayatnaalu chestondi. kaani m ennikalu bogas ennikalani, jaraganeeyamani taalibaanlu prakatinchaaru. ippudu jarugutunna ennikalu diguvasabhaku jarige ennikalu. indulo 250 sthaanaalunnaayi. vaatilo 10 sthaanaalu sanchaarategalaku rijarvu chesaru. oka sthaanam hinduvulaku, oka sthaanam sikkulaku rijarvu chesaru. afghanistan loo saitam minoritylaku mataparamaina reservationlu undadam santoshinchadagga vishayam. maro 68 sthaanaalu mahilalaku rijarvu ayyai. mottam 2565 mandi abhyardhulu rangamlo unnaaru. indulo 417 mandi mahilalu. indulo register ayina rajakeeya pakshaala tarafuna poty chestunnadi kevalam 205 mandi matrame. migilina vaaru swatantrya abhyardhulu. salahuddin rabbani naayakatvamloni jamatea islamy, muhamad muhakhik naayakatvamloni peepuls islamic unity af afgionistan, kareem khaleeli naayakatvamloni hizbe vahadate islamy, sibghatullah sanjar naayakatvamloni hizbe jamhuri afghanistan, abdul rasheed dostum naayakatvamloni jumbishe milli islamy, gulbuddin hikmatyar party hizbe islamy rangamlo unnaayi. himsakanda konasagina ennikalu nirvahinchagalamanna sandesaanni afghanistan prabhutvam taalibaanlaku ivvalanukuntondi. taalibaanlu charchalaku digivachela idhi upayogapadutundani bhaavistunnaaru.